ล้านละ 10 บาท สินเช่ือบ้านออมสิน
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารฯ ได้ออกโครงการสินเชื่อบ้านดอกเบี้ยต่ำวงเงิน 25,000 ล้านบาท โดยให้ผ่อนได้ต่ำสุด 10 บาทต่องวดสำหรับวงเงินกู้ 1 ล้านบาท ซึ่งสามารถกู้ไปเพื่อซื้ออยู่อาศัยใหม่ ปลูกสร้างบ้านบนที่ดิน ต่อเติม ซ่อมแซม หรือต้องการรีไฟแนนซ์ เริ่มตั้งแต่วันที่ 1 ธ.ค.2562 เป็นต้นไป สำหรับสินเชื่อบ้านนี้จะให้ดอกเบี้ยพิเศษ ผ่อนดอกเบี้ยต่ำเพียงล้านละ 10 บาท และจะให้กู้ตามความสามารถชำระหนี้ของลูกค้าแต่ละราย โดยไม่จำกัดวงเงินกู้สูงสุด คิดอัตราดอกเบี้ยพิเศษ คือ อัตราดอกเบี้ยคงที่ปีแรก 0.010% ปีที่ 2-3 เท่ากับ 4.350% ต่อปี ปีที่ 4 เป็นต้นไป MRR-0.50% ต่อปี ซึ่งอัตราดอกเบี้ย MRR ของธนาคารฯ ปัจจุบัน อยู่ที่ 6.745% ต่อปี คิดเป็นอัตราดอกเบี้ยเฉลี่ย 3 ปี เท่ากับ 2.903%,ทั้งนี้วงเงินกู้ 1 ล้านบาท ผ่อนชำระ 20 ปี ในปีแรกคิดเป็นเงินงวดผ่อนชำระ 10 บาทต่อเดือน ปีที่ 2-3 ผ่อนชำระ 3,700 บาทต่อเดือน และปีที่ 4 เป็นต้นไป ผ่อนชำระ 8,300 บาทต่อเดือน นอกจากนี้ผู้กู้เงินจะได้รับการลดค่าใช้จ่ายในการซื้อที่อยู่อาศัยตามมติที่ประชุมคณะรัฐมนตรี (ครม.) ซึ่งให้ลดค่าธรรมเนียมจดทะเบียนการโอนกรรมสิทธิ์จาก 2.00% เหลือ 0.01% และลดค่าธรรมเนียมการจดทะเบียนจำนองจาก 1.00% เหลือ 0.01% อีกด้วย,ค่าใช้จ่ายต่างๆ เพื่อการมีบ้านก็ได้รับการปรับลดลงแล้ว ขณะเดียวกันธนาคารฯ ได้ปรับปรุงหลักเกณฑ์ให้สามารถผ่อนชำระได้สูงสุดถึง 40 ปี โดยลูกค้าสามารถเลือกผ่อนชำระได้ยาวนานขึ้น เพื่อให้เกิดความยืดหยุ่นและเหมาะสมกับความสามารถในการชำระหนี้ของผู้กู้ให้มากที่สุด ขณะที่สินเชื่อบ้านผ่อนดอกเบี้ยต่ำฯ ได้คิดคำนวณเงินงวดให้ผ่อนสบายๆในช่วงภาวะที่เศรษฐกิจปัจจุบัน เพื่อให้แบ่งเงินนำไปเป็นค่าใช้จ่ายอื่นๆ ที่จำเป็นในการใช้ชีวิตประจำวัน รวมถึงเก็บออมไว้ใช้ยามฉุกเฉินได้.
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารฯ ได้ออกโครงการสินเชื่อบ้านดอกเบี้ยต่ำวงเงิน 25,000 ล้านบาท โดยให้ผ่อนได้ต่ำสุด 10 บาทต่องวดสำหรับวงเงินกู้ 1 ล้านบาท
ชาติชาย พยุหนาวีชัย,สินเชื่อบ้าน,วงเงินกู้,ผ่อนชำระ,อัตราดอกเบี้ย,ซื้อที่อยู่อาศัย,รีไฟแนนซ์